CELEX: 62013CN0226
Language: da
Date: 2013-04-29 00:00:00
Title: Sag C-226/13: Anmodning om præjudiciel afgørelse indgivet af Landgericht Wiesbaden (Tyskland) den 29. april 2013 — Stefan Fahnenbrock mod Den Hellenske Republik

27.7.2013   
            
            
               DA
            
            
               Den Europæiske Unions Tidende
            
            
               C 215/6
            
         Anmodning om præjudiciel afgørelse indgivet af Landgericht Wiesbaden (Tyskland) den 29. april 2013 — Stefan Fahnenbrock mod Den Hellenske Republik
   (Sag C-226/13)
   2013/C 215/05
   Processprog: tysk
   
      Den forelæggende ret
   
   Landgericht Wiesbaden
   
      Parter i hovedsagen
   
   
      Sagsøger: Stefan Fahnenbrock
   
      Sagsøgt: Den Hellenske Republik
   
      Præjudicielt spørgsmål
   
   Skal artikel 1 i [Europa-Parlamentets og] Rådets forordning (EF) nr. 1393/2007 af 13. november 2007 om forkyndelse [i medlemsstaterne] af retslige og udenretslige dokumenter i civile og kommercielle sager [(forkyndelse af dokumenter) og om ophævelse af Rådets forordning (EF) nr. 1348/2000] (1) fortolkes således, at et søgsmål, ved hvilket en person, der havde købt obligationer udstedt af sagsøgte, som blev opbevaret i sagsøgerens værdipapirdepot hos S Broker AG & Co. KG, og med hensyn til hvilke sagsøgeren ikke havde accepteret det tilbud om ombytning, som sagsøgte fremsatte ultimo februar 2012, har rejst krav om en erstatning svarende til værdiforskellen henset til den ombytning af sagsøgerens obligationer, der på trods heraf blev foretaget i marts 2012, og som var økonomisk ufordelagtig for sagsøgeren, skal anses for en »civil og kommerciel sag« i forordningens forstand?
   
      (1)  EUT L 324, s. 79